Hlina, Alojz, poslanec NR SR (2013-10-30):
Vážená pani predsedajúca, vážené kolegyne, kolegovia, vážení občania. Pán Novotný, ešte že tu nie je pán Blaha, lebo by vám to naložil, že čo ste to za Truhlíka, tu zdravotníctvo a teraz cestný zákon, rozumie všetkému, viete. A to povie človek, ktorý nerozumie ničomu, no ale to je tá komunikačná stratégia, ktorú oni nastavujú, hej, že ako nás nejakým spôsobom dehonestovať, ľudí, ktorí chránia verejný záujem, lebo o tom to je. Politika je o verejnom záujme, keď ho niekto chráni, aj cez oblasti, tak za Truhlíka, posmievať sa, vysmievať sa a najpovolanejší z povolaných to teda zvyknú zobrať na seba tú úlohu, že oni to zabezpečia, tú, neviem, možno bude aj politickou zákazkou, hej, že teda niekoho zdehonestovať. Ja si myslím, že schopnosťou politika, lebo my sme politici, je schopnosť syntetizovať, byť senzitívny, byť empatický, vyhodnocovať a ponúkať aj riešenia, návrhy na riešenia, nemusíte byť fakt odborník na jadrové ponorky, ale musíte mať odborníkov okolo seba na jadrové ponorky, ktorí vám pripravia tak podklady, že vy prídete s niečím, čo má hlavu a pätu. Aj to tam kolegovia vôbec tomu nerozumejú, ale vedia, vedia teda pichnúť, vedia prepichnúť slovom a ešte si myslia, akí sú chytrí. Prosím vás pekne, áno, presne toto je ten návrh, ktorý chráni verejný záujem. Ale čo urobil náš SMER, keď, lebo my sme tu mali aj na tejto schôdzi, sme mali pána Počiatka, kde prišiel s geniálnym riešením, že mýto budú vyberať už pomaly aj pred obecným úradom, všade. To ani pán Blanár nevedel, viete, oni sa tak tešia, že na čo geniálne prišli, a nevedel, že ten zákon hovorí o tom, že oni keď dajú tie rampy a budú vyberať tie mýta, tak tí kamionisti radšej pôjdu po diaľnici, keď už platia aj tam, aj tam, no tak pôjde radšej po diaľnici, nepôjde po tej ceste druhej triedy, ale prevádzkovateľovi toho mýta vznikajú náklady s činnosťou z toho mýtneho systému, tak to bude platiť župa. Nedočítali, nedorozmýšľali, ale tu budú mudrovať na všetkých, viete, to je celé, je to úplne sofistikovaný, krásny proces, ako sa dostať k ďalším peniazom. A tu sa to schváli, zatlieskajú a ešte budú, že, ešte to tu predajú ľuďom, že ako ochránili obce, aby im nechodili kamióny, no celé zlé. Ja sa teším na druhé čítanie, ja si tam spravím takú lepšiu prípravu. Toto je tiež jeden zo spôsobov, ako uchrániť tie obce bez toho, aby ste museli napchať gágory J&T, bez toho, aby ste im to museli napchať, bez toho, aby župa musela platiť prevádzkovateľovi mýtneho systému peniaze za to, že to vôbec tam stojí nejaká rampa cez ich cestu, cez ktorú kamión už neprejde, však prečo by šiel, keď môže ísť po diaľnici, keď to platí aj tam, aj tam. Župa stratí peniaze, lebo ich bude dávať SkyTollu, SkyToll má peňazí dosť a ešte bude mať viac, župa nebude mať peniaze na strednú, neviem, nejakú drevársku školu, do nemocnice nebude mať, no celé zlé, celé zlé. Ale vy máte pocit, že ako dobre robíte. No nerobíte, nerobíte, zle robíte. Tu si napravte svoje renomé tým, že podporíte toto, toto je, je jeden z návrhov, ktorý to môže riešiť, treba to cizelovať, môže to riešiť. Prečo by mestskí policajti nemohli kontrolovať zaťaženie náprav, ja nechápem, prečo by nemohli? Prečo mesto, keď vlastne je v jeho správe, spravuje, prečo jeho obecná polícia, prečo, nechápem, prečo nie? A s tým zveziete aj druhé, nielen tlaky na náprave, ale zistíte aj iné veci, že, len to by niekoho, niekomu na tom muselo záležať, že vy chcete ochrániť nejaké obce, že im kamióny chodia, že obchádzajú mýto. Prosím vás, to keby boli tu, ale to vedia vojaci, to vedia spravodajci, že si vyberiete nejaké kľúčové body, tie seknete, zavriete ich, hej, cez značky ich zavriete, cez výkon kontroly, keď seknete kľúčové body, tak neprejde, neprejde tade nikto, lebo už po tých uličkách sa mu neoplatí, ale to by niekomu na tom muselo záležať, ale zadanie bolo iné. Zadanie bolo, ako sa dostať k ďalším peniazom pre SkyToll, Počiatek dostal zadanie, vypracoval návrh zákona a SMER zahlasuje. Úplne iné zadanie, keby bolo skutočne zadanie, že chcete obmedziť to, že tie autá tade, tie kamióny tade nejazdia, tak ináč sa k tomu pristupuje, a jeden z dielčích návrhov je aj toto. Len to by sme museli úplne inú politiku, to by sme museli presadzovať úplne iný, verejný záujem, nie J&T záujem, nie oligarchický záujem, nie, viete, to je to nepochopenie toho, že prečo tu vlastne sedíte a už tu vlastne ani nechcete sedieť, už chcete ísť domov. Dneska je úlohou ísť domov o tretej, domov, domov, domov a nevracať sa. Všetky body, ktoré neprerokujú, nevadí, na november, na december, čo tam správa o poľnohospodárstve, čo tam správa o lesníctve, načo, však už lesy pomaly nie sú, možno dožijem v tomto, už ani nebudú, načo; hyperbolizujem mierne. Veď celé vaše zadanie, prosím vás, tuná máte návrh, ktorý môže čiastočne riešiť to, s čím majú naozaj obce problémy, ale aj iní majú problémy. Majú problémy, ja som bol na jednom výjazde, kde sme boli ako z výboru pre obranu a bezpečnosť, kde nám policajti hovorili, že na tú váhu zarobia za deň, alebo za dva, myslím, to hovorili. Len proste je to obmedzené tak, že sami sa čudujú, že prečo proste to nemôžu, že nemajú ich, nevedia ich nakúpiť, lebo nie sú na to zdroje, lebo tie zdroje, ktoré vyberú na pokutách, nemôžu ísť, ale že za deň, za dva na ňu zarobia. Ja nepoznám situáciu na juhu Slovenska, ale zo severu Slovenska vám môžem povedať, chodia preťažené dodávky poľských obchodníkov, ktorý sedí čapato ako Tatrovka preťažená, ktorá, by nameral hneď každý, lebo však on nebude platiť mýto, on nemá kasu, on nemá nič, on proste nerešpektuje nič, lebo toto zákonodarstvo vytvorilo podmienky nie na to, aby boli férové podmienky pre podnikateľov, ktorí podnikajú tu a platia dane tu. Ale mne to niekedy tak príde absurdné, že sme vytvorili podmienky pre poľských a maďarských a ukrajinských obchodníkov, ktorí sem prídu na tých dodávkach, aby sa im nič nestalo, aby to tu rýchlo predali, aby rýchlo išli preč a nikto ich nenašiel. Na týchto, presne tí policajti vraveli, že na týchto za deň zarobia na tú váhu. A to nie je, že chcete byť protivní, vy chcete len dodržiavať zákony a ochraňovať aj našich obchodníkov, lebo tým, že niekto sem príde s preťaženou dodávkou plnou mäsa, tak zničí navôkol, spálenú zem nechá. Nechá spálenú zem, lebo však ten chudák v kamennom obchode nemá šancu. Áno, aj to je zmysel váženia zaťaženia náprav, ale aj celkovej hmotnosti u týchto malých vozidiel, aj to, a prečo by to nemohla robiť obecná polícia, nechápem. Prosím vás, ale to by ste sa museli na nejakom vašom klube, na nejakej vašej miestnosti o tom rozprávať, to by ste museli o tom niečo vedieť a tam sa nerozprávate, tam to nie je, tam máte jasné noty zadané, prosím vás, a to je tá, tá cena, ktorú vy, vy požívate. A ešte, nechcem takto, už niektoré veci tak aj zopakujete, ale budem apelovať na tú vašu, na to vaše sebavedomie aj sebaúctu, áno, sebaúctu, svoju vlastnú sebaúctu, že príde, síce príde za mnou Počiatek s nagelovanými vlasmi, sa usmeje, že chichichi, chachacha, tam treba dať chlapcom na hotely, tam treba pre mýtny systém, ale prídem a povie: Nie! Šuca príde a povie, nie, Hanbálek povie, nie, koniec, už ma to nebaví, aj pán Halúz povie, nie, koniec, odtiaľ, potiaľ, už je toho veľa. Kedy to poviete? Prosím vás.